# อูว์นีดรัว
อูว์นีดรัว  ชื่อเต็มว่า สถาบันระหว่างประเทศเพื่อสร้างเอกภาพให้แก่กฎหมายเอกชน  เป็นองค์การระหว่างประเทศซึ่งมุ่งสร้างเอกภาพให้แก่กฎหมายระหว่างประเทศแผนกคดีบุคคล (กฎหมายเอกชนระหว่างประเทศ) มีชื่อจากการร่างสนธิสัญญาและจัดทำกฎหมายแม่แบบ (model law)

อูว์นีดรัวสถาปนาขึ้นเมื่อ ค.ศ. 1926 และใน ค.ศ. 2023 มีรัฐสมาชิกทั้งสิ้น 65 รัฐ

ความเป็นมา

อูว์นีดรัวสถาปนาขึ้นเป็นแผนกของสันนิบาตชาติ (League of Nations) เมื่อ ค.ศ. 1926 มีวัตถุประสงค์เพื่อปฏิรูปกฎหมายเอกชนให้เป็นหนึ่งเดียว

เมื่อสิ้นสงครามโลกครั้งที่สองแล้ว อูว์นีดรัวก็เลิกล้มไปพร้อมกับการสิ้นสุดลงของสันนิบาตชาติ แต่มีการจัดตั้งอูว์นีดรัวขึ้นใหม่ใน ค.ศ. 1940 ด้วยสนธิสัญญาซึ่งเรียก "ธรรมนูญประมวลบทแก้ไขเพิ่มเติมข้อ 6 (1)" (Statue Incorporating the Amendment to Article 6(1)) หรือมักเรียกกันว่า "ธรรมนูญอูว์นีดรัว" (UNIDROIT Statute)

ที่ตั้ง

อูว์นีดรัวตั้งอยู่ในใจกลางกรุงโรม ประเทศอิตาลี บางโอกาสจึงมีผู้ออกนามสถาบันนี้ว่า "สถาบันกรุงโรม" (Rome Institute)

อาคารของอูว์นีดรัว คือ วิลลาอัลโดบรันดีนี (Villa Aldobrandini) คฤหาสน์อันสร้างขึ้นในคริสต์ศตวรรษที่ 17 อยู่ทางเหนือของสันตะมหาวิทยาลัยนักบุญทอมัส อะไควนัส (Pontifical University of Saint Thomas Aquinas)

สมาชิก

รัฐเข้าเป็นสมาชิกอูว์นีดรัวได้โดยภาคยานุวัติธรรมนูญอูว์นีดรัว ปัจจุบัน อูว์นีดรัวมีสมาชิกดังนี้

 รัฐสมาชิก ปีที่เข้าร่วม (ค.ศ.) 1940 1981 1940 1968 1996 1940 1986 1951 1945 2008 2001 1999 1954 1940 1950 1980 1951 1940 1940 1964 1940 1940 1940 1940 1964 1940 1979 1949 1948 1940 1970 2023 1940 1940 1990 1940 1951 2006 2007 1940 1940 1993 1995 1940 1940 1964 1948 1993 1973 1948 1940 1950 2008 1973 1954 1951 1951 1972 18px อาณาจักรอันศักดิ์สิทธิ์ 1945 1940 2001 1971 1940 1940

อนุสัญญา

ตลอดหลายปีที่ผ่านมา อูว์นีดรัวได้ร่างความตกลงระหว่างประเทศดังต่อไปนี้ขึ้น ซึ่งได้ตกลงรับกันในการประชุมทางทูตของสมาชิกอูว์นีดรัว

 ที่ อนุสัญญา สถานที่การตกลงรับ ปีที่ตกลงรับ 1 อนุสัญญาเกี่ยวกับกฎหมายเอกรูปว่าด้วยการซื้อขายสินค้าระหว่างประเทศ (Convention relating to a Uniform Law on the International Sale of Goods) เฮก 1964 2 อนุสัญญาเกี่ยวกับกฎหมายเอกรูปว่าด้วยการก่อสัญญาซื้อขายสินค้าระหว่างประเทศ (Convention relating to a Uniform Law on the Formation of Contracts for the International Sale of Goods) เฮก 1964 3 อนุสัญญาระหว่างประเทศว่าด้วยสัญญาการเดินทาง (International Convention on Travel Contracts) บรัสเซล 1970 4 อนุสัญญากำหนดกฎหมายเอกรูปว่าด้วยแบบแห่งพินัยกรรมระหว่างประเทศ (Convention providing a Uniform Law on the Form of an International Will) วอชิงตันดีซี 1973 5 อนุสัญญาว่าด้วยตัวแทนในการซื้อขายสินค้าระหว่างประเทศ (Convention on Agency in the International Sale of Goods) เจนีวา 1983 6 อนุสัญญาอูว์นีดรัวว่าด้วยการเช่าการเงินระหว่างประเทศ (UNIDROIT Convention on International Financial Leasing) ออตตาวา 1988 7 อนุสัญญาอูว์นีดรัวว่าด้วยแฟ็กเตอริงระหว่างประเทศ (UNIDROIT Convention on International Factoring) ออตตาวา 1988 8 อนุสัญญาอูว์นีดรัวว่าด้วยวัตถุทางวัฒนธรรมที่ถูกโจรกรรมหรือส่งออกโดยมิชอบด้วยกฎหมาย (UNIDROIT Convention on Stolen or Illegally Exported Cultural Objects) โรม 1995 9 อนุสัญญาว่าด้วยประโยชน์ระหว่างประเทศในอุปกรณ์เคลื่อนที่ (Convention on International Interests in Mobile Equipment) พร้อมด้วยพิธีสารว่าด้วยอากาศยาน (Protocol on Aircraft), พิธีสารว่าด้วยล้อเลื่อนรถไฟ (Protocol on Railway rolling stock), และพิธีสารว่าด้วยสินทรัพย์อวกาศ (Protocol on Space Assets) เคปทาวน์ 2001 10 อนุสัญญาหลักทรัพย์เจนีวา (Geneva Securities Convention) เจนีวา 2009

อนึ่ง อูว์นีดรัวยังเป็นผู้รับฝากอนุสัญญาสองฉบับในอนุสัญญาข้างต้น คือ อนุสัญญาเคปทาวน์พร้อมด้วยพิธีสารแนบท้ายทั้งสามฉบับ และอนุสัญญาหลักทรัพย์เจนีวา